钦定古今图书集成/明伦汇编/氏族典/第460卷 > 魏广微
## 钦定古今图书集成/明伦汇编/氏族典/第460卷 > 魏广微

按《明外史魏广微传》：“广微，南乐人，侍郎允贞子也。举
万历三十二年进士，由庶吉士历检讨、谕德、少詹事，
擢南京礼部右侍郎。天启初，魏忠贤新用事，广微以
同乡同姓潜结之。三年，遂召拜礼部尚书，兼东阁大
学士，参机务。广微性狡无气节，为清议所弃。崇祯初，
有诏削夺。寻入逆案，列遣戍中。”